თინუსი

თინუსი () — ჩხომი, სკუმბრიაშობურეფიშ ფანიაშე. უღუ რგვალი ჭიჭე ერქემ-სუათ ანჯარელი მაღალი რსხული, ჭიფე კუდელი. რსხულიშ სიგჷრძა 3 მ-შახ რე, წონა 375 კგ-შახ. გოფაჩილი რე ატლანტიშ დო რჩქალ ოკიანეეფს, ოორუეშ, სქირონაშქა, ბარენციშ, ბალტიაშ, უჩა, აზოვიშ დო იაპონიაშ ზუღეფს. საქორთუოს - უჩა ზუღაშ წყარპიჯის ირდიხას მუთმოფხვადჷნა. მახვამილაფარი რე, ჭკომუნს ჩხომეფს. ძვირფასი ორეწუე ჩხომი რე. დიდი მუდანობათ ჭოფჷნა ოკიანეეფს დო სქირონაშქა ზუღას, საქორთუოს — მერკეთ. ცჷმიანი ჩხომი რე (12-14%). გიმირინუანა ლადირო, დოკონსერვაფილო, გოჸინილო დო შხვა.

 ლიტერატურა 
  დემეტრაშვილი მ., ქსე, ტ. 4, გვ. 683, თბ., 1979

კატეგორია:სკუმბრიაშობურეფი